Музыкалык аткаруу

Музыкалык аткаруу – көркөм чыг-лыктын түрү; музыканы ырчынын үнү же музыкалык аспап менен аткаруу. Нотага түшкөн музыкалык Чыгарма М. а. аркылуу угуучуга жетет. Ошондуктан композитор менен угуучунун ортосунда аткаруучунун болушу зарыл. М. а-нун түрү: вокалдык (ыр), аспаптык (музыкалык аспаптарда ойноо) жана аралаш аткаруу (вокалдык-аспаптык). Аткаруучулардын санына жараша М. а. жеке (соло), камералык-ансамблдик (трио, квартет, квинтет жана башкалар), симф., хордук болуп бөлүнөт. М. а-нун эң татаалы – опера. Операда ырчы-актёр, хор жана оркестр катышат. Музыкалык чыгарманын таасирдүүлүгү аткаруучунун чеберчилигине байланыштуу болот. 
Категория:Музыка 
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7